Kopperå

Kopperå er en tettbebyggelse i Meråker kommune i Trøndelag fylke. Området ligger om lag syv kilometer øst for kommunens administrasjonssenter Midtbygda og om lag 14 kilometer vest for Norges riksgrense mot Sverige, hvor nærmeste tettsted er Storlien. Kopperå ligger nær elveoset til Kopperåa og Stjørdalselva, samt om lag fem kilometer sør for innsjøen Fjergen.

Jernbanelinjen Meråkerbanen fra Trondheim via Hell til Storlien i Sverige går igjennom stedet med togstopp på Kopperå stasjon. Også Europavei 14 (E 14) går forbi stedet med tilknytting til Kopperå via fylkesvei 6771. Meråker smelteverk, senere kjent under navnet Elkem Meråker, som produserte silisium og mikrosilika, var i drift ved Kopperå fra 1898 og frem til nedleggelsen i 2006. Deler av denne viktige arbeidsplassen har i senere tid blitt gjort om til et industrimuseum. Etter 2006 har stedet hatt færre enn 200 innbyggere.

Se også 
 Kopperå kapell
 Kopperå stasjon
 Meråker smelteverk

Eksterne lenker 
 

Bosetninger i Meråker
Bygder og grender i Trøndelag